
DIRECŢIA PATRIMONIU                                               F-UATMDTS-SC-01
SERVICIU CADASTRU
Nr._______ / ______________
                                                                                                                                          

RAPORT DE SPECIALITATE
privind completarea și actualizarea Nomenclatorului stradal al Municipiului Drobeta-Turnu Severin, aprobat prin H.C.L nr.273/28.09.2023

Ținând cont de hotărârile nr. 344/28.11.2023, 345/28.11.2023, 346/28.11.2023, 347/28.11.2023, 349/28.11.2023 prin care s-au aprobat atribuirea denumirilor de străzi din Municipiul Drobeta-Turnu Severin, fiind totodată oportună o corelare a Nomenclatorului stradal cu baza de date a Serviciului public comunitar de evidență a persoanelor și introducerea unor forme abreviate care se va folosi de către SPCLEP pentru eliberarea actelor de identitate,  se impune astfel completarea și actualizarea Nomenclatorului stradal al Municipiului Drobeta-Turnu Severin.
Având în vedere :
· Art. 2 si art. 3 din O.G. 63/2002 privind atribuirea sau schimbarea de denumiri, aprobată prin Legea nr. 48/2003 cu modificările și completările ulterioare;

· Art. 5 din Legea  nr. 7/1996 a cadastrului și a publicității imobiliare, republicată, cu modificările și completările ulterioare;

· Art. 453 lit. g) din Legea nr.227/2015 privind Codul Fiscal, cu modificările și completările ulterioare;

· H.G. nr. 777/2016 privind structura, organizarea și funcționarea Registrului electronic național al nomenclaturilor stradale; 

· Ordinului nr. 448/16.05.2017 al directorului ANCPI, pentru aprobarea normelor tehnice privind procedurile de lucru specifice Registrului electronic național al nomenclaturilor stradale;

· Art. 129, alin. (2), lit. c), alin.6, lit. d) din OUG 57/2019 – CODUL ADMINISTRATIV 

     Luând în considerare faptul că Registrul electronic al nomenclaturilor stradale (RENNS) trebuie completat cu date certe și actuale, Serviciul cadastru, împreună cu Serviciul public comunitar de evidență a persoanelor propune aprobarea completării și actualizării  Nomenclatorului stradal al Municipiului Drobeta-Turnu Severin, aprobat prin H.C.L nr.273/28.09.2023, ce va avea următorul conținut conform anexei 1. 




DIRECTOR EXECUTIV                             ȘEF  SERVICIUL URBANISM
     LĂPĂDAT RADU                                                   MARGHESCU MARIA

